সন্তান- সন্ততির পৃথিবীতে আসার মাধ্যম হচ্ছে তার পিতা ও মাতা। শিশুর জন্মদিন থেকে তার প্রাপ্ত বয়স্ক হওয়া পর্যন্ত তার লালন-পালনের বাহক  হচ্ছে তার পিতা-মাতা। সমস্ত সৃষ্টিজগতের লালন ও পালনকর্তা একমাত্র আল্লাহ। তাই তাকে বলা হয় রব্বুল আলামীন তথা বিশ্বজগতের প্রতিপালক। সৃষ্টিজগতের লালনপালন এবং সন্তান-সন্ততির লালন-পালন উভয়ের মধ্যে কিছুটা মিল আছে বলে আল্লাহতাআলা তার ইবাদাত ও বন্দেগী করার হুকুম দেয়ার পর প্রত্যেক সন্তানকে তার পিতা-মাতার সাথে সুব্যবহারের নির্দেশও দিয়েছেন। যার বহু প্রমাণ আল-কুরআনে এবং হাদীসে আছে।